Tarom primește o garanție de stat de 19 milioane de euro pentru credit bancar.
Tarom primește o garanție de stat de 19 milioane de euro ca să ia credit de la bancă. Blue Air a primit o garanție similară, dar de 62 de milioane de euro. Tarom are pierderi de 12 ani consecutivi.
Comisia Europeana îi dă voie Romaniei să garanteze pentru un împrumut Tarom de 19,3 milioane de euro. Banii trebuie să acopere pierderile provocate de pandemie între martie si iunie.Blue Air a primit o garanție de stat de 62 de milioane de euro. Cu aceste garanții, Tarom și Blue Air pot lua banii de care au nevoie de la bănci.Dacă pierderile lor din cauza pandemiei sunt mai mici decât au estimat și au primit credite garantate de stat mai mari, ele vor trebui să returneze banii.Tarom, companie de stat, a pierdut 35 de milioane de euro în 2019, la afaceri de 282 de milioane de euro. A fost al 12-lea an la rând de pierderi.Blue Air, companie privată a avut în 2019 profit de 15 milioane de euro la afaceri de 455 de milioane de euro.